"Əkinçi", 18 noyabr 1875, №9/İrəvandan məktubdur
20 ya 30 il bundan əqdəm İran dövlətinin Qarapapaq tayfasından 1500 xanə
Osmanlı dövlətinə tabe olan iurəgil adlı yerə köçmüş imişlər. İndi İran dövlətinin
tərəfindən məzkur tayfanı zor ilə İrana köçürdməyə hökm olunub. Bu əmrdən ötrü
cənab Mirzə Haşım xan ioragilə varid olub, ol tayfadan 500 ev İrana göndərib və
qalan 1000 evin iltimasına binaən onlara möhlət verib ki, torpaq məhsulatların
götürüb sonra köçsünlər. Bu halda xəbər var ki, onlar da bu günlərdə
köçəcəkdirlər.

Bu qərardadlardan belə mə’lum olur ki, ə'lahəzrət şahi-İran Avropa
səyahətindən sonra bu xəyala düşüb ki, hakimlərinin zülmündən xaric
məmləkətlərə pərakəndə olan İran rəiyyətlərini cəm edib onların xüsusunda lazımi
qanun və nizam qoysun ki, hər bir rəiyyət asudə öz işinə məşğul olsun, heç kəsin
haqqında bundan sonra hakimiyyət tərəfindən cəbr və zülm olmasın.

Ümidvarıq ki, şahın bu binagüzarlığından sonra İran dövlətinin rəiyyətləri
hakimlərinin zülmündən xilas olub sair dövlətlərin rəiyyətləri kimi öz vətənlərində
kəsbkarlığa məşğul olsunlar.

Fi 2 şevval Məhəmmədəli bəy Vəliyev

Əkinçi qəzetindəki məktublar